Document ID: 32003D0306

Päätös N:o 188,
tehty 10 päivänä joulukuuta 2002,
neuvoston asetuksen (ETY) N:o 574/72 soveltamiseksi tarvittavista mallilomakkeista (E 210 ja E 211)
(ETA:n kannalta merkityksellinen teksti)
(2003/306/EY)
EUROOPAN YHTEISÖJEN SIIRTOTYÖLÄISTEN SOSIAALITURVAN HALLINTOTOIMIKUNTA, joka
ottaa huomioon sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14 päivänä kesäkuuta 1971 annetun neuvoston asetuksen (ETY) N:o 1408/71(1) 81 artiklan a alakohdan, jonka mukaisesti hallintotoimikunnan tehtävänä on käsitellä kaikkia hallinnollisia kysymyksiä, jotka johtuvat asetuksen (ETY) N:o 1408/71 ja myöhempien asetusten säännöksistä,
ottaa huomioon asetuksen (ETY) N:o 1408/71 täytäntöönpanomenettelystä 21 päivänä maaliskuuta 1972 annetun neuvoston asetuksen (ETY) N:o 574/72(2) 2 artiklan 1 kohdan, jonka mukaisesti hallintotoimikunnan tehtävänä on laatia asetusten soveltamisessa tarvittavien todistusten, ilmoitusten, hakemusten ja muiden tarvittavien asiakirjojen mallit,
ottaa huomioon neuvoston asetusten (ETY) N:o 1408/71 ja (ETY) N:o 574/72 soveltamiseksi tarvittavista mallilomakkeista E 211 ja E 212 15 päivänä helmikuuta 2000 tehdyn päätöksen N:o 180(3),
ottaa huomioon neuvoston asetusten (ETY) N:o 1408/71 ja (ETY) N:o 574/72 soveltamiseksi tarvittavista mallilomakkeista (E 201-E 207, E 210, E 213 ja E 215) 10 päivänä joulukuuta 2001 tehdyn päätöksen N:o 184(4),
sekä katsoo seuraavaa:
(1) Asetuksen (ETY) N:o 574/72 48 artiklan 1 kohdan mukaisesti hakijalle on ilmoitettava oikeussuojakeinot ja muutoksenhaun määräajat.
(2) Kussakin asianomaisen laitoksen tekemässä päätöksessä on eriteltävä sovellettavassa lainsäädännössä säädetyt oikeussuojakeinot ja muutoksenhaun määräajat, ja ne on ilmoitettava käsittelevälle laitokselle lomakkeella E 210.
(3) Käsittelevä laitos antaa kaikki tällaiset päätökset tiedoksi hakijalle lomakkeella E 211 - Yhteenveto päätöksistä.
(4) Lomakkeiden E 210 ja E 211 nykyinen sanamuoto ei sisällä tietoja muutoksenhaussa noudatettavista menettelyistä ja määräajoista.
(5) Näin ollen lomakkeita E 210 ja E 211 on syytä muuttaa.
(6) Euroopan talousalueesta 2 päivänä toukokuuta 1992 tehdyn sopimuksen, sellaisena kuin se on täydennettynä 17 päivänä maaliskuuta 1993 tehdyllä pöytäkirjalla, liitteellä VI pannaan täytäntöön asetukset (ETY) N:o 1408/71 ja (ETY) N:o 574/72 Euroopan talousalueella.
(7) ETA:n sekakomitean päätöksellä asetusten (ETY) N:o 1408/71 ja (ETY) N:o 574/72 soveltamisessa tarvittavat mallilomakkeet mukautetaan ja otetaan käyttöön Euroopan talousalueella.
(8) Käytännön syistä olisi samanlaisia lomakkeita käytettävä sekä yhteisössä että Euroopan talousalueella.
(9) Lomakkeiden laatimisessa käytettävästä kielestä on annettu hallintotoimikunnan suositus N:o 15,
ON PÄÄTTÄNYT SEURAAVAA:
1. Korvataan päätöksessä N:o 184 esitetty mallilomake E 210 tämän päätöksen liitteenä olevalla mallilla.
2. Korvataan päätöksessä N:o 180 esitetty mallilomake E 211 tämän päätöksen liitteenä olevalla mallilla.
3. Jäsenvaltioiden toimivaltaisten viranomaisten on toimitettava asianomaisten (kuten etuuteen oikeutettujen henkilöiden sekä laitosten ja työnantajien) saataville tämän päätöksen liitteenä olevan mallin mukaiset lomakkeet.
4. Kyseisten lomakkeiden on oltava saatavilla yhteisön virallisilla kielillä, ja niistä laadittujen toisintojen on täysin vastattava toisiaan, jotta jokaisen (kuten etuuteen oikeutetun henkilön, laitoksen tai työnantajan), jolle lomake on osoitettu, on mahdollista saada painetut lomakkeet omalla kielellään.
5. Tämä päätös tulee voimaan sitä kuukautta seuraavan kuukauden ensimmäisenä päivänä, jolloin se julkaistaan Euroopan unionin virallisessa lehdessä.
Hallintotoimikunnan puheenjohtaja
Eva Pedersen
(1) EYVL L 149, 5.7.1971, s. 2.
(2) EYVL L 74, 27.3.1972, s. 1.
(3) EYVL L 23, 25.1.2001, s. 33.
(4) EYVL L 304, 6.11.2002, s.1, oikaisu EYVL L 315, 19.11.2002, s. 22.
PIC FILE= "L_2003112FI.001402.TIF
PIC FILE= "L_2003112FI.001501.TIF
PIC FILE= "L_2003112FI.001601.TIF
PIC FILE= "L_2003112FI.001701.TIF
PIC FILE= "L_2003112FI.001801.TIF
PIC FILE= "L_2003112FI.001901.TIF

Labels: 12
9
0